Esben Lunde Larsen (V), 2011-11-30:
Forventer ministeren, at det får konsekvenser for danske studerendes uddannelse, at universiteterne får næsten 3.000 kr. mindre pr. studerende fra 2012?
Tak for det.
Forventer ministeren, at det får konsekvenser for danske studerendes uddannelse, at universiteterne får næsten 3.000 kr. mindre pr. studerende fra 2012?
Jeg kan ikke lade være med at more mig over ministerens nedskæringsretorik, for det er jo fantastisk at høre om det blodbad, ministeren skitserer, og som VK-regeringen skulle have udsat både universitets- og forskningsverdenen for.
Jeg kunne jo sådan helt enkelt spørge ministeren, om der bliver brugt flere midler i 2011 på forskning og uddannelse i Danmark, end der gjorde i 2001.
Ministeren ved jo lige så godt som jeg, at VK-regeringen i den grad har øget både forskningsbevillingerne og universitetsbevillingerne, så derfor synes jeg ikke, vi skal narre seerne derhjemme og tilhørerne her ved at tale om en stor nedskæringsblokade fra den tidligere regerings side.
Næh, det er den nuværende regering, der skærer ned trods det, at den har lovet, at den ville gøre det modsatte.
Men se, universitetsrektorerne hævder i avisen metroXpress, at konsekvensen af regeringens besparelser er færre timer og dårligere undervisning.
Så må ministeren jo mene, hvad han vil, men jeg har nu stor tiltro til universitetsrektorerne og til, at de ved, hvad de taler om.
I forhold til regeringens egen målsætning står der i regeringsgrundlaget, og jeg citerer: Viden og uddannelse er grundlaget for fremtidens velstand.
Derfor skal flere unge have uddannelse og færre falde fra.
Mit enkle spørgsmål til ministeren er: Tror ministeren, at regeringens besparelser får flere unge til at tage en uddannelse og får færre til at falde fra, set i relation til den udtalelse, som rektorerne kommer med i metroXpress?
Altså, vokser og vokser.
Ministeren har jo bekræftet, at der bliver 419 mio. kr. mindre, så jeg ved ikke, hvordan det vokser og vokser.
Men lad mig bare sige til ministeren, at der ikke er tale om en kovending fra min side eller fra Venstres og Konservatives side.
Der er heller ikke tale om, at vi ikke åbent og ærligt har sagt, hvad vi vil gøre, fordi det er jo det, vi har gjort.
VK-regeringen sagde netop, at grundet den økonomiske situation i Danmark var det nødvendigt at lægge besparelsesmål ind.
Men det er jo modsat med den nuværende regering, som sagde, at de ville øge, og det undrer mig, at en økonomisk bevidst minister ikke bare åbent og ærligt erkender, at man har sagt for meget før et valg i forhold til det, man kunne leve op til.
Det har ministeren så også sagt i et samråd, men tilsyneladende har ministeren glemt det i dag.
Men lad mig så referere yderligere til det grundige regeringsgrundlag, der ligger fra regeringens side, og som statsministeren har omtalt.
Og der står: I fremtiden vil der mangle kvalificeret arbejdskraft, og derfor er det vigtigt nu at komme i gang med både en udvidelse og en forbedring af de videregående uddannelser.
Citat slut.
Nu er det vigtigt at komme i gang.
Hvis det er så vigtigt for regeringen, at den anfører det i sit regeringsgrundlag, hvorfor gør ministeren så det stik modsatte af regeringsgrundlagets intentioner?
Tak for det.
Altså, ministeren må jo leve på en ø, hvis ministeren tror, at det kun handler om basisforskningsmidler for universiteterne, for det gør det jo langtfra.
Så det handler jo ikke kun om basisforskningsmidler.
Lad os ikke narre tilhørerne med den slags kryptiske forhold.
Men lad mig så slutte med at citere endnu en gang fra regeringsgrundlaget, for her fremgår det, at regeringen ønsker at oprette 10.000 flere studiepladser ved de videregående uddannelser frem mod 2020.
Forslaget indfases i 2012.
Lad mig så spørge ministeren: Kan vi regne med, at regeringen vil oprette 10.000 flere studiepladser?
Og hvordan vil regeringen finansiere det, når nu den skærer – altså skærer ned – for mere end en kvart milliard?